kardosdrur/scandi-wiki huggingface dataset:
Lena Headey

Lena Kathren Headey (født 3. oktober 1973) er en engelsk skuespillerinde, som nok er mest kendt for at spille rollen som Cersei Lannister i  TV-serien Game of Thrones. Hun er også kendt for at spille Sarah Connor i Terminator: The Sarah Connor Chronicles. Derudover har hun også være med i film som: The Remains of the Day, Possession, Imagine Me & You, Gossip, The Brothers Grimm, The Broken og 300.

Headey startede sin karriere  som 17-årig, da  en agent tog et foto af hende til et   one-off show, og inviterede  hende til audition. Det førte til en rolle sammen med Jeremy Irons og Ethan Hawke i dramafilmen Waterland fra 1992.

Baggrund 
Headey er født i Bermuda, hvor hendes far som var politibetjent, var udstationeret som rådgiver. Familien kom tilbage til Huddersfield, West Yorkshire, da hun var otte år gammel. Hun fik sin første prøve som skuespiller som elev på Shelley College og fik sin første store rolle som 17-årig, da hun blev opdaget i et skoleskuespil i the Royal National Theatre, og fik en rolle som modspiller til Grant Warnock i filmen Waterland fra 1992. 

Headey har lidt af klinisk depression siden en alder af 15, og hun sagde i et interview: "Jeg blev diagnosticeret, da jeg var 15, og det kommer og går. Jeg kan lide af det en gang eller to gange om året, men jeg erkender nu det, og beskæftige sig med det. Jeg bruger ikke medicin, fordi jeg er så bekymret for at blive afhængig af det, men jeg kan forstår folk, der bruger det, fordi du går gennem de mest forfærdelige følelser af isolation."

Filmografi 
 2013:The Mortal Instruments: Dæmonernes by

Referencer

Eksterne henvisninger

 

Skuespillere fra Storbritannien
Friedrich Ferdinand Flemming

Friedrich Ferdinand Flemming (28. februar 1778 i Neuhausen, Sachsen – 27. maj 1813) var praktiserende læge i Berlin, medlem af den Zelterske Liederttafel, kendt som komponist af Horats Integer vitæ for mandskor.

Læger fra Tyskland
Komponister fra Tyskland
Carl Friedrich Zelter

Carl Friedrich Zelter (født 11. december 1758 ved Berlin, død 15. maj 1832 i samme by) var en tysk komponist og dirigent, Goethes ven, leder af det berømte Berliner Singakademie og grundlæggeren af den første tyske mandssangforening (Liedertafel).

Zelter var søn af en murermester og oplærtes i faderens håndværk, blev 1783 selv murermester, men havde samtidig udviklet sig til en dygtig violinist, dirigent og komponist. Som elev af Fasch kom han ind i det af denne stiftede Singakademie, overtog ved sin lærers død (1800) ledelsen deraf og indlagde sig i denne stilling stor fortjeneste ved udbredelsen af kendskabet til den sunde og gode musik.

Det var blandt andet her, at Bachs Matthæus Passion på Mendelssohns foranledning igen blev fremdraget for lyset. 1809 stiftede Zelter sammen med nogle gode venner den første mandssangforening og har for denne skrevet en stor række firstemmige mandssange. 1820 stiftede han det kongelige institut for kirkemusik.

Zelters kompositioner omfattede i øvrigt en række flerstemmige kirkelige sange, kantater,operaer og en stor del romancer, hvortil særlig Goethes digte gav ham impulserne, og for hvilke digteren i sit venskab for komponisten nærede en så stor forkærlighed, at han havde vanskeligt ved at skatte Schuberts og Beethovens kompositioner til sine digte.

Brevvekslingen mellem Goethe og Zelter udkom 1833—34 i 6 bind. Blandt Zelters litterære arbejder er det betydeligste hans biografi af Carl Friedrich Christian Fasch (1801); hans selvbiografi blev udgivet af Wilhelm Rintel (Berlin 1861).

Kilder

Eksterne henvisninger 
 

Komponister fra Tyskland
Dirigenter fra Tyskland
Personer fra Berlin
Salmonsens
Tyskere i 1700-tallet
Tyskere i 1800-tallet
Jakob Heinrich von Flemming

Jakob Heinrich von Flemming (3. marts 1667 – 30. april 1728) var en kursachsisk feltherre og diplomat.

von Flemming deltog i Vilhelm af Oraniens tog til England 1688 og trådte 1693 i kursachsisk tjeneste, hvor han som en snedig og intrigant politiker med megen iver og uden at være nøjeseende i valget af sine midler virkede for August den Stærkes valg til polsk konge (1697). von Flemming spillede stadig en meget stor rolle i kongens polske politik, indførte Patkul hos ham. Underhandlede 1699 med Danmark om et forbund mod Karl XII og gik efter at være blevet hårdt såret i  som gesandt til København 1703. Efter 1705 at være avanceret til general og 1711 til generalfeltmarskal blev han 1712 udnævnt til ledende kabinetsminister med meget stor myndighed, som han bl.a. anvendte til at samle en overordentlig stor formue. Han overtog i 1714 et større palads i Dresden der siden blev kendt som .

Militærfolk fra Tyskland
Republikken Zamboanga

Republikken Zamboanga eksisterede i perioden 1899-1903 som en revolutionær republik i det sydlige Filippinerne efter sammenbruddet af det spanske kolonistyre i området.

Republikken trådte i kraft 18. maj 1899, efter at fortet Fortaleza de Pilar havde overgivet sig til den revolutionære regering i Zamboanga. Omkring et halvt år senere, 16. november, evakuerede de spanske tropper endegyldigt byen Zamboanga, idet de dog havde held til at brænde de fleste af byens bygninger ned i foragt for indbyggernes oprør mod dem. Kort efter, i december samme år indtog den amerikanske kaptajn Pratt i spidsen for det 23. kavaleriregiment fortet, og den spirende republik blev et amerikansk protektorat. I marts 1903 blev republikken reelt nedlagt, og præsidenten blev erstattet af en nyudnævnt guvernør. Områdets betydning blev dog anerkendt af amerikanerne med oprettelsen af en lokalregering med sæde i Zamboanga.

Undervejs nåede Republikken Zamboanga at have tre præsidenter: Vicente Alvarez (maj-november 1899), Isidoro Midel (november 1899 – marts 1901) og Mariano Arquiza (marts 1901 – marts 1903). Alvarez var en populær skikkelse i den revolutionære bevægelse, men da amerikanerne kom til fortet, indsatte de hans rival, Midel, på trods af indbyggernes ønske, mens Alvarez var nødt til at flygte. I 1901 blev der afholdt et præsidentvalg, og Arquiza blev derved den første og eneste valgte præsident i Republikken Zamboanga.

Kilder / eksterne henvisninger 
 Zamboangas historie, www.zamboanga.com 

Forhenværende republikker
Filippinernes historie
Just Friends

Just Friends er en romantisk komedie-julefilm instrueret af Roger Kumble. I hovedrollerne medvirker Ryan Reynolds, Amy Smart, Anna Faris, Chris Klein og Chris Marquette og beskæftiger sig med venne-zone-forhold.

Filmen blev optaget i Los Angeles og dele af Saskatchewan.

Anna Faris & Chris Marquette blev nomineret til en MTV Movie Award for Bedste Kys.

Medvirkende 

 Ryan Reynolds – Chris Brander
 Amy Smart – Jamie Palamino
 Anna Faris – Samantha James
 Chris Klein – Dusty Dinkleman
 Chris Marquette – Mike Brander
 Fred Ewanuick – Clark
 Amy Matysio – Darla
 Julie Hagerty – Carol Brander 
 Wendy Anderson – Palamino 
 Barry Flatman – Palamino 
 Devyn Burant – Brett
 Jaden Ryan – Joey
 Annie Brebner – Sarah

Musik 
Et soundtrack blev udgivet den 22. november, 2005 af New Line Records.

Sporliste
 Ben Lee – "Catch My Disease"
 Fountains of Wayne – "Hackensack"
 Rogue Wave – "Eyes"
 Samantha James – "Forgiveness"
 Brendan Benson – "Cold Hands (Warm Heart)"
 Robbers on High Street – "Big Winter"
 The Sights – "Waiting on a Friend"
 Reed Foehl – "When It Comes Around"
 The Lemonheads – "Into Your Arms"
 'Just Friends' Holiday Players – "Christmas, Christmas"
 "Dusty 'Lee' Dinkleman" – "Jamie Smiles"
 Samantha James – "Love from Afar"
 Jeff Cardoni – "Just Friends Score Medley"
 All-4-One – "I Swear"
 Carly Simon – "Coming Around Again"

Originale sange, der optrædes med i filmen 
 "Forgiveness", optrådt adskillige gange af Anna Faris. 
 "When Jamie Smiles", optrådt adskillige gange af Chris Klein
 "Love from Afar", optrådt af Anna Faris
 "Just a Guy", optrådt af Anna Faris (kun i den Alternative Slutning)

De fleste sange i filmen blev skrevet af Adam Schiff, udover "When Jamie Smiles", der blev skrevet af H. Scott Salinas.

Eksterne henvisninger 
 
 

Amerikanske film fra 2005
Komediefilm fra USA
Merkys

Merkys ( , ) er en flod i det sydlige Litauen og det nordlige Hviderusland. Den løber 13 km gennem Hviderusland, 5 km langs den hviderussiske-litauiske grænse og 195 km gennem Litauen før den udmunder i Nemunas nær Merkinė.

Navn 
Navnet på floden, Merkys, stammer fra merkti, et fællesnavn på litauisk med betydningen iblødsætning.

Geografi 
Merkys bliver først og fremmest forsynet af grundvand og er kølig i sommermånederne ligesom vandstanden svinger mindre end i andre floder i Litauen. Tæt på Žagarinė (128 km før udmundingen) er Merkys forbundet med Papys-søen med en kanal. Vokė floden har sit udspring i denne sø, og meget Merkys vand løber ud i Vokė. Over kanalen er den gennemsnitlige vandmængde i Merkys 3 m³/s, efter er vandmængden kun 0,7 m³/s. Ved slutningen af 1800-tallet voksede Merkys afvandingsområde med ca 410 km², da en ny biflod Ūla ved erosion brød vandskellet mellem Kotra og Merkys og skilte sig ud fra Kotra.

Turisme 
Merkysfloden er sammen med Dzūkija nationalpark et populært turistområde. Floden flyder ud i Nemunas nær den historiske landsby Merkinė. Arkæologiske fund afslører at folk beboede området så tidligt som i jægerstenalderen. Merkys er kendt for sin forskelligartede fauna. 40% af Litauens bestand af laks gyder i Merkys nedre løb. Siden 1974 har ørred gydepladserne i floden været beskyttet. Der er væsentlige bestande af bækørreder, havørreder, karper, og ifølge Trout.lt, et litauisk lystfiskerblad, gyder Den Atlantiske stør Acipenser oxyrinchus fortsat i i floden.

Kilder

Se også 
 Dzūkija nationalpark
 Merkinė

Eksterne henvisninger 

 
Floder i Hrodna voblast
Floder i Litauen
Joachim Ringelnatz

Hans Bötticher (pseudonym: Joachim Ringelnatz), (7. august 1883 i Wurzen – 17. november 1934 i Berlin) var en tysk forfatter og maler.
Ringelnatz var sømand i sin ungdom og tilbragte 1. verdenskrig i søværnet om bord på en minestryger. Inden krigen var han begyndt som forfatter og skuespiller i kabareter med ironiske digte med brug af ordspil og undertiden nonsenstekst.

Samtidig med dette skabte han sig også en karriere som billedkunstner med omfattende produktion, hvoraf dog tilsyneladende en stor del er forsvundet under 2. verdenskrig. Omkring 200 værker (malerier og tegninger) har overlevet, trods nazisternes forbud mod dem, idet de betragtede hans kunst som Entartete Kunst.

Han pådrog sig tuberkulose i 1933, hvilket blev årsag til hans død året efter.

Eksempler på Ringelnatz' kunst

Eksterne henvisninger 
 

 

Digtere fra Tyskland
Malere fra Tyskland
Tegnere fra Tyskland
Skuespillere fra Tyskland
Osasco

Osasco er en brasiliansk by og kommune i delstaten São Paulo. Osasco er desuden en vestlig forstad til Brasiliens største by Sao Paulo i hvis metropolregion den indgår.

Referencer 

Byer i Brasilien
Bydele i Brasilien
São Paulo
John Cho

John Cho født 16. juni 1972 i Seoul, Sydkorea, er en koreansk-amerikansk skuespiller og sanger. Han er bedst kendt for sine roller i American Pie-filmene (1999-2003) og Harold & Kumar-filmene (2004-nu), hvor han spiller sammen med Kal Penn. Han har også medvirket i de kritikerroste asiatiske-amerikanske film Better Luck Tomorrow og Yellow.

Cho portrætterede Hikaru Sulu i filmene Star Treak fra 2009 og Star Trek Into Darkness i 2013 og har medvirket i genindspilning af Total Recall (2012).

I tv-dramaet FlashForward spillede han FBI-agenten Demetri Noh, og Chau Presley i Off Centre. Han har en tilbagevendende rolle i tv-serien Sleepy Hollow. I Heksene fra Warren Manors 1. sæsons episode 4 spiller han spøgelset Mark.

Tidlige liv 
Da John var seks år flyttede han til Los Angeles, hvor han voksede op.
Han bestod fra Herbert Hoover High School i Glendale, Californien i 1990. Han blev optaget på University of California, Berkeley og tog eksamen i 1996 med en BA grad i engelsk, og underviste i engelsk på Pacific Hills Skole i West Hollywood i Californien.

Han synger i bandet Viva La Union tidligere kaldet Left of Zed.

Udvalgt filmografi

Film 
 Star Trek Into Darkness (Hikaru Sulu, 2013)
 Star Treak (Hikaru Sulu, 2009)
 Evolution (student, 2001)
 American Pie 2 (John MILF Guy #2, 2001)
 |American Pie ("MILF Guy #2" 1999)

Tv-serier 
 FlashForward (2009–2010)

Noter

Eksterne henvisninger 

 

Skuespillere fra Sydkorea
Star Trek-skuespillere
Cassino

Cassino er en by i provinsen Frosinone i Italien. Byen er kendt for sin beliggenhed neden for klosteret Monte Cassino og for at have været slagmark for slaget om Monte Cassino under 2. verdenskrig i begyndelsen af 1944. Slaget resulterede i enorme dødstal hos såvel Nazi-Tyskland som de allierede modstandere, og byen Cassino blev næsten fuldstændig ødelagt. I vore dage finder man Cassino Universitet samt en af Fiats fabrikker i byen.

Kildeangivelser

Eksterne henvisninger 

Byer i Lazio
Frosinone (provins)
MFS

MFS kan hentyde til flere artikler:

 Museet for Søfart – tidligere Handels- og Søfartsmuseum på Kronborg
 MFS (musikgruppe) – en dansk gruppe af rappere
 Macintosh File System – et filsystem udviklet af Apple Inc.
 Ministerium für Staatssicherheit – den inden- og udenlandske efterretningstjeneste i DDR
 Minor Field Studies – et stipendium
Stubbekøbing Kirke

Stubbekøbing Kirke ligger i den centrale del af Stubbekøbing ca. 18 km NØ for Nykøbing Falster (Region Sjælland).

I 1985 fandt den første offentlige opførelse af en af Frederik Magles kompositioner sted i Stubbekøbing Kirke.
Frederiks far Christian Reesen Magle var organist i Stubbekøbing Kirke.

Stubbekøbing Kirke har en dejlig akustik, meget egnet til korsang og koncerter, og et skønt orgel.

Galleri

Eksterne kilder og henvisninger 

 Stubbekøbing Kirke  på nordenskirker.dk
 Stubbekøbing Kirke på KortTilKirken.dk
 Stubbekøbing Kirke på danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Kirke
Karlsborgs kommun

Karlsborg kommune ligger i det svenske län Västra Götalands län, i landskapet Västergötland. Kommunens administrationscenter ligger i byen Karlsborg. Karlsborg ligger på en tange mellem søerne Vättern og Bottensjön, ved indsejlingen til den del af Götakanalen der forbinder Vättern med Vänern. I byen ligger Karlsborgs fæstning.

Byer 
Karlsborg kommune har fire byer.
indbyggere pr. 31. december 2005.

Kommuner i Västra Götalands län
Entrance

Entrance var et dansk fusionsjazz-band dannet af Palle Mikkelborg i slutningen af 1970’erne. Gruppen var aktiv i få år, men anses som et banebrydende orkester i dansk musik.

Gruppen udgav sit første album Entrance i 1977 på Metronome (MLP 15612). På albummet medvirkede Palle Mikkelborg, Kenneth Knudsen, Jesper Nehammer, Bo Stief og Kasper Winding.  Første LP blev udgivet i 1977 og havde titlen Entrance. Musikken er klassisk jazz/rock fusionsmusik hvor alle instrumenter er ligeværdige. Det tekniske niveau er højt med overraskende harmonier.

Gruppens andet album Live as Well blev udgivet i 1978 også på Metronome (MLP 15631) og internationalt på Atlantic Records. Albummets side 1 bestod af tre numre indspillet i Sweet Silence Studios i august/september samme år. Albummets side 2 var tre numre optaget live ved gruppens optræden på Montreux Jazz Festival i juli samme år. På albummet medvirkede den samme besætning som på debutalbummet, bortset fra Kasper Winding, der var blevet udskiftet med Jon Christensen.

Orkesteret var herefter mindre aktivt, og Mikkelborg koncentrerede sig i stedet om orkesteret Alpha Centauri, men i 1984 udkom albummet Palle Mikkelborg´s Journey to .... På albummet medvirkede ud over Mikkelborg Jesper Nehammer, Bo Stief, Thomas Clausen, Bjarne Roupé, Lennart Gruvstedt og Ethan Monnot Weisgard.

I 1984 udsendte Mikkelborg albummet To Whom It May Concern - Greatest, hvorpå bl.a var indeholdt 10 numre med Entrance optaget live under optræden i 1982 på Montmartre i København.

Flere af medlemmerne af Entrance medvirkede ved indspilningen af Aura, da Radioens Big Band og Miles Davis indspillede Palle Mikkelborgs suite ”Aura” i forbindelse med Davis’ modtagelse af Léonie Sonnings Musikpris i 1984.

Referencer

Musikgrupper fra Danmark
Musikgrupper fra 1977
Har spillet på Roskilde Festival
Jazz i Danmark
Megaby

En megaby eller en megacity er en by med et befolkningstal på over 10 millioner. Byen defineres normalt som metropolregion eller byområde. I nogle definitioner angives yderligere at befolkningstætheden skal være på minimum 2.000 indbyggere pr. kvadratkilometer.

Megabyerne 
I næsten 1000 år var Rom Europas største by.. Efter kristi fødsel var Bagdad verdens største by i en periode. I 1950 var New York City den eneste by med et byområde på over 10 millioner indbyggere.

Efter årtusindskiftet er Tokyo verdens klart største by med over 35 mio. indbyggere i byområdet, der også omfatter byerne Yokohama og Kawasaki. De næststørste byer har omkring 25 mio. indbyggere og forskellige lister har forskellige vurderinger af byernes indbyggertal. Benyttes byområde som opgørelsesmetode, så er der i år 2010 i alt 21 megabyer, benyttes i stedet metropolregion som opgørelsesmetode så er der 27 megabyer. Efter 2010 ventes den største vækst i antallet af megabyer at ske i Asien og Afrika.

Opgjort som byområde 
En opgørelse udarbejdet af FN i 2007 lister følgende byer som megabyer: Tokyo, Shanghai, Mexico City, New York City, São Paulo, Mumbai, Delhi, Kolkata, Jakarta, Buenos Aires, Dhaka, Los Angeles, Karachi, Rio de Janeiro, Osaka, Kairo, Lagos, Beijing, Manila, Moskva og Paris.

Opgjort som metropolregion 
Benyttes i stedet metropolregion som opgørelsesmetode er byer som Seoul-Incheon (adskilt af Han-floden), Hongkong-Guangzhou-Shenzhen-Foshan (flere sammenhængede byer), Tianjin-Binhai (flere sammenhængede byer), Istanbul (adskilt af Bosporus-strædet), Teheran (inkl. satellitbyer) og London (inkl. satellitbyer) også blandt verdens megabyer.

Megabyer efter definitionen

Noter 

Bebyggelsestyper
Toreby Kirke

Toreby Kirke ligger på Lolland i den nordvestlige del af byen Toreby ca. 6 km V for Nykøbing Falster (Region Sjælland).

Kirken har kalkmalerier, der tilskrives Brarupmesteren.

Galleri

Referencer

Eksterne henvisninger 

 Toreby Kirke  på nordenskirker.dk
 Toreby Kirke på KortTilKirken.dk
 Toreby Kirke på danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Bottensjön

Bottensjön er en sø i den nordøstlige del af det svenske landskap Västergötland. Søen indgår i Götakanalen ligger mellem søerne Viken og Vättern. Bottensjön ligger på samme højde som Vättern, og har et areal på 12 kvadratkilometer og den største dybde er på 9 meter. På et næs mellem Bottensjön og Vättern ligger byen Karlsborg.

Søer i Västergötland
Søer i Sverige
Karlsborg

Karlsborg er en svensk by i Västra Götalands län i landskapet Västergötland. Den er administrationsby i Karlsborgs kommune og havde i 2005 3.574 indbyggere.

Karlsborg ligger ved Vätterns vestre bred og er kendt for Karlsborgs fæstning, som blev opført i årene 1819-1909. Byen blev anlagt som fæstningsby og baserede sin vækst på bygningsarbejderne på Karlsborg fæstning i 1800-tallet. Fæstningen var beregnet til at fungere som Sveriges reservehovedstad i en krigssituation med plads til blandt andet rigsdag, regering, valutareserve og kongehus.

Henvisninger
Abigail Adams

Abigail Adams, født Abigail Smith (født 11. november 1744, død 28. oktober 1818) var hustru til John Adams, USA's anden præsident, og mor til John Quincy Adams, den sjette præsident.

Abigail Adams huskes især for sine mange breve til sin mand, mens han var i Philadelphia til de kontinentale kongresser. John Adams lyttede meget til sin hustrus råd, og brevene indeholder mange interessante intellektuelle diskussioner om regeringsførelse og politik. Brevene har givet eftertiden et værdifuldt indblik i tankerne i tiden omkring den amerikanske uafhængighedskrig.

Portrætter

Eksterne henvisninger

USA's førstedamer
Engelsk-amerikanere
Kvindernes æresgalleri i USA
To byer

To byer (originaltitel: A Tale of Two Cities) er en roman af Charles Dickens fra 1859, hvis handling foregår i London og Paris i tiden før og under den franske revolution. Romanen er solgt i over 200 millioner eksemplarer og er dermed den absolut bedst sælgende roman i historien.

Noter 

Romaner af Charles Dickens
Litteratur i 1859
United Nations Mine Action Service

United Nations Mine Action Service  (UNMAS), blev oprettet af FN, under hovedorganet Department of Peacekeeping Operations, i oktober 1997.

Formålet med oprettelse UNMAS var koordinering af arbejdet med minerydning og bortskaffelse af efterladte sprængstoffer, i tidligere krigsførende og borgerkrigs ramte lande.

Arbejdet omfatter undersøgelser med det formål at samle mine-relaterede oplysninger, for at et potentiel minerydningsarbejde kan iværksættes, kortlægning, minerydning, uddannelse i minerydning, hjælp til ofre for eksplosioner samt andre relevante tiltag.

Ekstern henvisning og kilde 
 United Nations Mine Action Service, hjemmeside (engelsk) 

Mine Action Service
Etableret i 1997
Sundkirken (Guldborgsund Kommune)

Sundkirken ligger i Sundby umiddelbart vest for Nykøbing Falster (Region Sjælland).

Eksterne kilder og henvisninger 
 Sundkirken Kirke på KortTilKirken.dk

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Heike Henkel

Heike Henkel (født Heike Redetzky 5. maj 1964 i Kiel) er en tysk tidligere højdespringer og olympisk guldvinder.

Heike Redetzky indledte sin sportskarriere i flere forskellige sportsgrene. Således dyrkede hun i sin ungdom både gymnastik, trampolinspring, fægtning, basketball og tennis foruden atletik. På et tidspunkt valgte hun dog at koncentrere sig om højdespring, og hun var med ved OL 1984 i Los Angeles for Vesttyskland. Her nåede hun finalen med et spring på 1,90 m, men i finalen nåede hun kun 1,85 m og blev nummer elleve. Hun deltog også ved OL 1988 i Seoul, hvor det ikke lykkedes for hende at kvalificere sig til finalen.

Indendørs lyder hendes rekord på 2,07 m, sat i Karlsruhe i 1992, og det var verdensrekord i 14 år, indtil Kajsa Bergqvist med 2,08 m overgik hende i 2006.

Fra slutningen af 1980'erne var Henkel, der nu var blevet gift med svømmeren Rainer Henkel, med i toppen af verdenseliten og vandt fire indendørs VM-medaljer, tre indendørs EM-medaljer, guld ved udendørs EM i 1990 og ved udendørs VM i 1991. Ved sidstnævnte konkurrence sprang hun 2,05 m, hvilket blev hendes bedste i karrieren. Hun vandt i alt tyve vesttyske/tyske mesterskaber i sin karriere, ligeligt fordelt mellem indendørs og udendørs.

Ved OL 1992 i Barcelona var hun sammen med OL-vinderen fra 1988, bulgarske Stefka Kostadinova, den største favorit. Begge kvalificerede de sig da også til finalen, hvor fem springere klarede 1,94 m (her stod Henkel over). Kostadinova og to andre kom ikke over 1,97, hvormed medaljerne skulle fordeles mellem Henkel, rumænske Galina Astefei og cubanske Ioamnet Quintero. Quintero kom ikke højere op og fik bronze, mens både Astefei og Henkel kom over 2,00 m i første forsøg. Derpå kom Henkel over 2,02 m i første forsøg, mens Astefei rev ned i tre forsøg, og medaljerne var nu fordelt. Henkel forsøgte sig uden held med tre forsøg på 2,06 m, men havde sikret sig guldet, mens Astefei fik sølvmedaljen.

Henkel indstillede sin karriere endeligt i 2000. Hun modtog en række priser gennem sin karriere, heriblandt Silbernes Lorbeerblatt som årets kvindelige sportsudøver (1992), årets bedste atlet i verden (1991) og Luz-Long-Fairness-prisen (1991). Gennem sin karriere var hun stor fortaler for en dopingfri sport.

I midten af 1990'erne blev hun uddannet grafisk designer, men har efter afslutningen af sin karriere i højere grad undervist og holdt foredrag om emner som motivation, succes og nederlag. Hun har desuden været engageret i antidoping og siddet i det tyske antidopingagentur i en periode.

I 2001 blev hun skilt fra Rainer Henkel, med hvem hun fik to børn. Hun blev i 2004 gift med tikæmperen Paul Meier, med hvem hun har fået yderligere et barn.

Referencer

Eksterne henvisninger 
 

Personer fra Kiel
Højdespringere fra Tyskland
Deltagere for Vesttyskland ved sommer-OL 1984
Deltagere for Vesttyskland ved sommer-OL 1988
Deltagere for Tyskland ved sommer-OL 1992
Olympiske mestre fra Tyskland